Publication: Magyar Közlöny
Issue: MK-2003-111 (Year: 2003, Number: 111)
Era: 1990-2004
Section: Melléklet a 25/2003. (IX. 26.) OM rendelethez
Paragraph Index: 857

20. Logikai függvények minimalizálása, logikai áramkörök megvalósítása A feladatokra, részfeladatokra javasolt maximális pontszámok tükrözzék a feladatok, részfeladatok nehézségi fokát. A felsorolt lehetséges feladattípusokból összetett feladatok is összeállíthatók. Értékelés A tesztjellegû kérdéssor és a feladatok értékelésénél kötelezõ a központilag összeállított javítási útmutatónak való megfelelés. Az egyes kérdésekre és feladatokra adható pontszámokat az útmutató tartalmazza. A javítás során az útmutatóban meghatározott pontozást kell alkalmazni. Célszerû a kérdéseknél és a feladatoknál is 100-100 pontos pontszám skálát alkalmazni. Az útmutató összeállításánál a számolást (méretezést) is igénylõ feladatsornál az alábbi táblázat alapján történik az értékelés: Mennyiségi szempontok Minõségi szempontok A feladat megoldásának dokumentálása Elemei Aránya Elemei Aránya Elemei Aránya – a megoldottság szintje 70% – a megoldás logikája – kreativitás – pontosság – a mértékegységek használata 20% – rendezettség – áttekinthetõség – szabványos jelölések alkalmazása – mûszaki, formai és esztétikai elvárásoknak megfelelés 10% SZÓBELI VIZSGA A szóbeli vizsga alapvetõen az elektrotechnika-elektronika alapfogalmaira, az ezekhez kapcsolódó villamos jelenségekre, összefüggésekre és törvényekre épülõ mûszaki szemlélet elsajátításának bemutatását igényli a jelöltektõl. A szóbeli vizsgán kiderül, hogy a vizsgázó képes-e a tényeket, a fogalmakat, az alaptörvényeket szabatosan definiálni, megszerzett ismeretei felhasználásával elektrotechnikai-elektronikai jelenségeket megmagyarázni, összefüggéseket alkalmazni, a folyamatokat összehasonlítani és a törvényszerûségekkel integrálni. A szóbeli vizsgán a jelölt a kihúzott tétel kérdéseire válaszol. Tartalmi szerkezet A szóbeli vizsga témakörei (megegyeznek a középszint témaköreivel): Villamos alapfogalmak Egyenáramú hálózatok alaptörvényei A villamos áram hatásai Energiaforrások Villamos erõtér Mágneses erõtér Szinuszos mennyiségek – Váltakozó áramú áramkörök Többfázisú hálózatok Villamos gépek Passzív elektronikai áramkörök Félvezetõ áramköri elemek Tranzisztoros alapáramkörök Alapáramkörök alkalmazásai Impulzustechnikai alapáramkörök Digitális alapáramkörök Tételtípusok Minden szóbeli tétel két résztételbõl („A” és „B”) tevõdik össze. Az „A” résztétel elektrotechnikai, a „B” résztétel elektronikai témakörû. Minden résztétel egy témakör általános bemutatását és a témakör meghatározott részeinek részletesebb kifejtését igényli. A tételcímek jellemzõi, összeállításuk A szóbeli tételek címét és részleteit az elõírt témakörök és vizsgakövetelmények alapján központilag kell meghatározni, s öt évenként fel kell frissíteni. A tételek összeállításánál törekedni kell a változatos, a problémamegoldást ösztönzõ, egyértelmû megfogalmazásokra. Értékelés A szóbeli feleletet a vizsgakövetelmények szerint az alábbi szempontok és kompetenciák alapján a vizsgáztató szaktanár értékeli: Szempontok, kompetenciák % A feladat megértése, tématartás, a lényeg kiemelése Alapfogalmak ismerete, definiálása és alkalmazása Tények, jelenségek, folyamatok ismerete és alkalmazása Törvények, szabályok, összefüggések értelmezése Világosság, szabatosság, a felelet felépítettsége A mûszaki nyelv alkalmazása A jelenségek, összefüggések, megmagyarázása, alkalmazása, a folyamatok törvényszerûségekkel összehasonlítása és integrálása. Összesen A vizsgázó a rendelkezésére álló felkészülési idõ alatt a kihúzott tétellel kapcsolatban vázlatot készíthet, amelyet a felelet során felhasználhat. Az elkészített vázlatot a szaktanár a felelet során elkérheti. A vizsgázónak folyamatosan, mondanivalóját logikusan elõadva, a szaknyelv szabályait betartva, önállóan kell felelnie. INFORMATIKAI ALAPISMERETEK ÉRETTSÉGI VIZSGA I. RÉSZLETES KÖVETELMÉNYEK A) KOMPETENCIÁK

Source: https://magyarkozlony.hu/hivatalos-lapok/ae836c20bbb75da3ee27c97f627fca8df13d0251/dokumentumok/fff4cee43b9223d08082993b42955afa2b37169c/letoltes